Lohmann (aadlisuguvõsa)

Lohmann (vene keeles Ломен) oli Saksimaalt Lüneburgist pärit Eestimaa ja Venemaa aadlisuguvõsa.

Ajalugu
Suguvõsaliin algab Lüneburgist pärit Jakob Johann Lohmanniga (1685 − pärast 1725), kes astus XVIII sajandi alguses Venemaa sõjaväeteenistusse ja tõusis alampolkovnikuks. Tema pojapoeg Friedrich Wilhelm von Lohmann (1753−1822) tegi karjääri mereväes, sai viitseadmiraliks ja oli Tallinna eskaadri komandör. 1803. aasta 5. veebruaril (vkj)  võeti ta Eestimaa rüütelkonna matriklisse. Tema järeltulijad sidusid oma teenistuse mereväega. Nikolai Nikolajevitš von Lohmann (1843−1909) edutati admiraliks. Suguvõsa kustus meesliinis 1912. aastal.

Suguvõsa liikmeid
Friedrich Wilhelm von Lohmann (1753−1822), viitseadmiral, mõisavaldaja
Karl Nikolai von Lohmann (1802−1870), mereväe kindralmajor
Nikolai Nikolajevitš von Lohmann (1843−1909), admiral, kindraladjutant
Friedrich Gottlieb von Lohmann (1863−1912), 1. järgu kapten

Vapp
Vapikilbil on kujutatud Püha Georgi ordeni ohvitseriristi ja kolme kaheksaharulist tähte.

Lohmanni suguvõsa mõisavaldused
pisi|Eži mõisa peahoone
Liivimaa eesti distrikt:
Pati (Pattenhof) (1820 – u 1825, rendivaldus), Suigu (Suick) (1820 – u 1825, rendivaldus)
Liivimaa läti distrikt:
Eži (Eschenhof) (1807–1819, rendivaldus)
Peterburi kubermang:
Marinovka (XX sajandi algus)

Kirjandus
EAA, f. 1674, n. 2, s. 126 (Lohmanni suguvõsa).
Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 358.
Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930. Lk 340-341 .
Genealogisches Handbuch des Adels. Adelslexikon. Bd VIII. Limburg an der Lahn: C. A. Starke Verlag, 1997. Lk 45.

 Välislingid 
Väljavõte Eestimaa rüütelkonna genealoogilisest käsiraamatust

Kategooria:Aadlisuguvõsad
Kategooria:Eestimaa aadlisuguvõsad
Kategooria:Eestimaa matrikliaadel